Diari Oficial de la Generalitat Valenciana


Sumari del DOGV 8521, del 03-04-2019 (2019/2635)

RESOLUCIÓ de 7 de març de 2019, de la Direcció General de Medi natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 83/17-AIA Vall d'Alba.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2635


Data del document
:   07-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Vall d'Alba
    * impacte ambiental

RESOLUCIÓ de 7 de març de 2019, de la Direcció General de Medi natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 83/17-AIA Vall d'Alba. [2019/2635]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 83/17-AIA Vall d'Alba.  
  
«Declaració d'impacte ambiental  
Expedient: 83/17-AIA.  
Títol: Ampliació d'explotació avícola d'engreix.  
Promotor: Avicenvall Coop. V.  
Autoritat substantiva: Servei de Prevenció i Control Integrat de la Contaminació.  
Ref. òrgan substantiu: 116/16 IPPC.  
Localització: parcel·la 102, 220 i 221 del polígon 7. Terme municipal la Vall d'Alba (Castelló).  
  
1r. Objecte del projecte:  
L'objecte del projecte és la sol·licitud d'una autorització ambiental integrada, d'acord amb la Llei 6/2014, de prevenció, qualitat i control ambiental d'activitats a la Comunitat Valenciana, per a l'ampliació d'una activitat ramadera existent en la localitat de Vall d'Alba.  
  
L'activitat es troba inscrita en el Registre d'explotacions ramaderes de la Comunitat Valenciana amb el número ES639562776647, i disposa de llicència ambiental obtinguda mitjançant Resolució de 25 de novembre de 2013, de la Junta de Govern Local de l'Ajuntament de Vall d'Alba. La capacitat actual de l'explotació és de 84.000 pollastres d'engreix.  
  
El titular sol·licita ampliar la capacitat de la seua explotació en 79.200 places addicionals, fins a aconseguir una capacitat final de 163.200 places d'engreix de bestiar avícola, la qual cosa requereix autorització ambiental integrada.  
Així mateix, amb la present resolució, es legalitza l'activitat actual, ja que la seua llicència ambiental és contrària a dret, perquè, segons el Decret 162/1990 pel qual s'aprova el Reglament de la Llei 2/1990, de 3 de març, d'impacte ambiental, una explotació avícola de 84.000 places d'engreix està sotmesa al tràmit d'avaluació d'impacte ambiental amb caràcter previ a la concessió de l'autorització administrativa, tràmit que no es va realitzar.  
  
2n. Descripció del projecte segons la documentació aportada:  
L'explotació se situa en les parcel·les 102, 220 i 221 del polígon 7 de Vall d'Alba, que tenen una superfície total de 27.752 m².  
L'ocupació actual és la següent:  
Nau 1: 1.500,00 m².  
Nau 2: 1.500,00 m².  
Nau 3: 1.500,00 m².  
Depòsits (G.L.P. i aigua): 152,76 m².  
Lavabos i vestuaris: 17,35 m².  
Es pretenen construir els següents elements nous:  
Nau nova 1: 1.980,00 m².  
Nau nova 2: 1.980,00 m².  
Vies de circulació 3.421,00 m².  
Quarts control: 95,55 m².  
Nou depòsit G.L.P.: 129,00 m².  
Total superfície ocupada: 12.335,66 m².  
Tant les naus existents com les projectades es realitzen amb estructura metàl·lica, i coberta de dos vessants amb panells tipus sandvitx.  
L'explotació total prevista té una capacitat de 163.200 aus.  
A) Instal·lacions:  
Tanca: l'explotació disposa d'una tanca perimetral d'1,5 m d'alçària, amb un únic accés, que s'ampliarà per a englobar les noves construccions.  
Gual sanitari i sistemes per a evitar la transmissió de vectors: per a la desinfecció dels vehicles que accedisquen a l'explotació es disposa d'un arc de desinfecció per polvorització.  
L'accés a cadascuna de les naus es realitzarà a través de pediluvis. Així mateix, totes les finestres disposaran de malles gabials.  
Control ambiental: per a la ventilació de les naus es disposaran extractors en una de les façanes longitudinals, enfrontades amb entrades d'aire d'obertura automatitzada en la façana oposada. La calefacció es realitza mitjançant convectors de gas.  
Tots els elements del sistema climatització-ventilació es relacionen amb un controlador climàtic.  
Subministrament d'aigua: l'explotació es proveeix d'aigua de la xarxa de subministrament municipal. Es disposa d'un aljub de 200 m³ de capacitat.  
Electricitat: la granja es proveeix d'energia elèctrica a través de xarxa de subministrament. La parcel·la disposa de connexió elèctrica de baixa tensió. Segons s'indica, l'ampliació no requereix l'ampliació de contracte.  
D'altra banda, la calefacció de les naus es realitza amb gas propà. Actualment existeix un depòsit de GLP i es preveu la instal·lació d'un nou depòsit. Per a això, es disposarà d'un depòsit de gas de 24,45 m³ de capacitat.  
Alimentació. La distribució de pinso és automàtica, a partir de les 2 sitges d'emmagatzematge de cada nau. Es dissenyen 2 sitges més per cadascuna de les dues noves naus.  
B) Procés productiu:  
L'activitat productiva consisteix en l'engreix de pollastres. El període d'engreix és de 40-45 dies, desenvolupant 5 cicles productius a l'any.  
Després de cada cicle, es realitza el buit sanitari d'un mínim de 12 dies, comptant a partir del dia d'acabament de neteja, desinfecció, desratització i si escau, desinsectació.  
L'engreix es realitza en naus en sòl sobre jaç de composició diversa (encenall més serradures, pellorfa d'arròs, palla trossejada o paper trossejat).  
Tot el treball de l'explotació es desenvolupa actualment per 1 persona. Amb l'ampliació projectada es preveu incorporar entre 1 i 3 persones més.  
C) Gestió de dejeccions.  
La gallinassa generada en la granja la retira gestor autoritzat i inscrit en el registre Sandach.  
D) Gestió de cadàvers.  
L'explotació disposa de contracte de recollida de cadàvers amb l'Associació d'Usuaris de Casetes de Recollida de Cadàvers de Bestiar no Boví de la província de Castelló. En concret, s'utilitza la caseta situada a Cabanes.  
E) Gestió d'altres residus.  
Els residus zoosanitaris generats en l'explotació els retiren gestors autoritzats amb els quals es disposa de compromís de retirada signat.  
  
Els diferents residus es depositen en depòsits homologats corresponents a la seua categoria i es retiren periòdicament pel gestor.  
  
F) Aigües residuals sanitàries:  
L'explotació disposa d'una fossa sèptica el contingut de la qual el retira gestor autoritzat per al seu abocament en EDAR. L'ampliació requereix la construcció d'una nova fossa sèptica el contingut de la qual tindrà el mateix tractament.  
  
Tramitació administrativa  
L'expedient s'inicia amb la recepció, el 14 de juny de 2017, d'un ofici del Servei de Prevenció i Control Integrat de la Contaminació, en què adjunta documentació tècnica i administrativa, en format CD, i sol·licita l'emissió d'informe sobre suficiència i idoneïtat de la documentació aportada per a l'emissió de la declaració d'impacte ambiental.  
  
El 25 d'octubre de 2017, una vegada analitzada tota la documentació, es remet informe al Servei de Prevenció i Control Integrat de la Contaminació, en què es requereix l'esmena del certificat de compatibilitat urbanística, així com la remissió de l'informe vinculant de patrimoni cultural, i aclariments i justificacions tècniques sobre la documentació aportada. No obstant això, s'indica que es pot realitzar el tràmit d'informació pública i que pot prosseguir la tramitació.  
El 20 d'agost de 2018, el Servei de Prevenció i Control Integrat de la Contaminació remet el certificat del resultat d'informació pública, el certificat de compatibilitat urbanística esmenat en els termes oportuns, l'informe de patrimoni de cultural i documentació addicional aportada pel promotor, en què realitza aclariments tècnics sobre el projecte.  
  
  
Tràmit d'informació pública  
El tràmit d'informació pública del projecte es va dur a terme mitjançant la inserció de l'anunci de la Direcció General del Canvi Climàtic i Qualitat Ambiental en el Diari Oficial de la Generalitat Valenciana núm. 8243, de data 27 de febrer de 2018.  
El certificat d'informació pública, de 8 d'agost de 2018 i signat digitalment per la cap del Servei de Prevenció i Control Integrat de la Contaminació, indica que, transcorregut el termini d'informació pública, no s'han presentat al·legacions.  
  
Informes considerats.  
1. Informe del director territorial de Castelló en matèria agropecuària en atenció a la Llei 5/2014, d'ordenació del territori, urbanisme i paisatge (25.04.2016).  
El titular està inscrit en el REGA amb el núm. ES736382410640.  
L'explotació actual té una capacitat per a 84.000 pollastres d'engreix i es pretén l'ampliació amb una capacitat addicional de 79.200 pollastres.  
Es compleixen les distàncies establides en el Reial decret sobre ordenació d'explotacions avícoles i en la Llei de ramaderia de la Comunitat Valenciana.  
S'informa favorablement l'ampliació sol·licitada.  
2. Informe de la Confederació Hidrogràfica del Xúquer (11.07.2017).  
S'informa favorablement sobre l'ampliació de l'activitat.  
Haurà d'incloure's en l'expedient d'autorització certificats d'impermeabilitat i estanquitat de les dues fosses sèptiques per a acumulació de les aigües residuals sanitàries, juntament amb els comunicats de retirada i acceptació del gestor autoritzat. El titular haurà de portar l'adequat manteniment de les fosses per a assegurar la seua impermeabilitat al llarg del temps.  
Es recorda la prohibició de realitzar abocaments, directes o indirectes, d'aigües i de productes residuals susceptibles de contaminar el domini públic hidràulic llevat que es dispose de la preceptiva autorització administrativa.  
Les instal·lacions es mantindran netes, lliures de qualsevol tipus de residus, i sense apilaments a la intempèrie, de manera que s'evite la contaminació de les aigües pluvials.  
3. Informe de l'EPSAR. (6.07.2017).  
L'EDAR de Vall d'Alba no ha patit incidències significatives motivades per abocaments industrials, per la qual cosa no s'ha apreciat un impacte negatiu de l'activitat en el funcionament de la planta.  
L'empresa ha sol·licitat autorització d'abocament directe, pendent de resolució. S'informa favorablement sobre l'aprovació de l'autorització ambiental integrada, i s'indica que:  
1) La qualitat dels abocaments de l'empresa haurà de garantir el compliment de l'article 8 del Reial decret 509/1996 i les ordenances municipals d'abocament aplicables, i no hauran d'impedir el compliment dels objectius de qualitat fixats en l'autorització d'abocament a DPH emesa per la CH per a l'EDAR.  
2) L'empresa haurà de presentar en EPSAR la documentació requerida per a obtindre la corresponent autorització d'abocament directe a EDAR.  
4. Informe de l'Ajuntament de Vall d'Alba (15.05.2018).  
A consulta relativa a l'ús residencial en els voltants de l'explotació, i si escau, a la compatibilitat d'aquest ús amb el desenvolupament de l'activitat, l'Ajuntament confirma l'existència de l'ús residencial, indica que en el pla general d'ordenació urbana del municipi no hi ha limitació sobre aquest tema, per la qual cosa aquest ús és compatible amb el desenvolupament de l'activitat.  
S'informa favorablement sobre el projecte.  
5. Informe patrimonial (2.11.2017).  
La directora general de Cultura i Patrimoni, d'acord amb els informes dels serveis tècnics, indica que el projecte no afecta el patrimoni cultural en cap de les seues manifestacions, i informa favorablement, als efectes patrimonials, sobre l'ampliació de granja avícola de carn en les parcel·les 102, 220 i 221 del polígon 7 de Vall d'Alba.  
  
Consideracions ambientals.  
1r. Compatibilitat urbanística.  
D'acord amb informe de l'Ajuntament de Vall d'Alba, signat el 8 d'abril de 2016 per la tècnica municipal i el secretari de l'ajuntament, les parcel·les sobre les quals es pretén desenvolupar l'actuació estan qualificades de sòl no urbanitzable comú, i entre els usos permesos en aqueix tipus de sòl figura el de «Granges de tota mena». En conseqüència, la construcció és compatible amb el planejament urbanístic municipal.  
Ha d'indicar-se que, segons la informació inclosa en projecte, considerant la totalitat de naus, construccions, depòsits, vials i altres, existents i per construir, es respecta la limitació del 50 % sobre la superfície de la parcel·la, establida en l'article 197 de la Llei 5/2014, de 25 de juliol, d'ordenació del territori, urbanisme i paisatge.  
En tot cas s'haurà de mantindre almenys, la meitat de la superfície corresponent a les 3 parcel·les que integren l'explotació lliure de tota construcció, i mantindre's en el seu ús agrari previ (cultiu d'ametler). Si escau, haurà d'eliminar-se part de la formigonada, i replantar-se amb ametlers per a complir aquest requisit.  
2n. Contrastada la ubicació proposada amb la informació subministrada per la cartografia disponible en la Conselleria d'Agricultura, Medi Ambient, Canvi Climàtic i Desenvolupament Rural, es detecten edificacions en els voltants d'aparent ús residencial.  
Davant consulta sobre aquest aspecte, l'Ajuntament confirma que hi ha edificacions d'ús residencial, no obstant això, indica que en el pla general d'ordenació urbana del municipi no hi ha cap limitació sobre aquest tema, per la qual cosa aquest ús és compatible amb el desenvolupament de l'activitat. L'Ajuntament informa favorablement sobre el projecte.  
En tot cas, hauran d'establir-se les mesures pertinents per a evitar molèsties als residents.  
No hi ha altres afeccions derivades de l'emplaçament.  
3r. Els principals aspectes mediambientals derivats de les característiques de l'actuació són:  
A) Consum d'aigua.  
La documentació indica que les necessitats totals d'aigua en el conjunt de l'explotació, després de l'ampliació, ascendeixen a 12.512 m³/any.  
- Per a consum d'animals: 70 l/plaça i any: 11.424 m³.  
- Per a neteja de naus: 0,02 m³/m² i any: 1.015 m³.  
- Per a consum humà: 73 m³.  
Les estimacions de consum d'aigua es consideren raonables.  
Quant a l'origen de les aigües per a satisfer aquesta demanda, el proveïment es realitza a partir de la xarxa de subministrament municipal, gestionada per empresa subministradora FACSA.  
Per a acreditar que l'aigua que proveeix l'activitat té una procedència emparada en un dret legal, s'aporta un informe del cap de servei de l'entitat subministradora, FACSA, en el qual s'indica que, en relació a l'explotació avícola, vista la previsió de consum assenyalada pel promotor, de 12.700 m³/any, la concessionària està en disposició de subministrar aigua per a l'activitat.  
En definitiva, s'acredita la disponibilitat d'aigua, en suficient quantitat i de procedència emparada en dret legal, per a l'adequat desenvolupament de l'activitat, sempre que el títol habilitant de l'empresa subministradora preveja l'ús ramader.  
B) Gestió de la gallinassa.  
El promotor calcula la gallinassa a produir segons la guia de MTD del sector de l'avicultura de carn, resultant una producció anual de 2.448 tn gallinassa, per la qual cosa, considerant 5 cicles anuals, es generen 490 tn de gallinassa durant cada cicle productiu.  
La gallinassa produïda en l'explotació la retira un gestor autoritzat.  
  
S'aporta certificat de recollida de la gallinassa de l'explotació avícola propietat d'Avicenvall Coop. V. pel gestor Y.T.Q.B. Hijos de Martínez Roca, SL, que disposa d'autorització per la regió de Múrcia AU/GR/2009/0013 i codi Sandach T2 S30-037-069.  
S'ha constatat la inscripció del gestor en el registre Sandach del ministeri, com a transportista i com a planta de compostatge.  
En relació a l'emmagatzematge, la documentació inicial indicava que la gallinassa es carregarà des de les naus directament al camió encarregat del transport a les instal·lacions del gestor, i que no es realitzarà cap emmagatzematge en l'explotació. Així, el titular no considerava necessari habilitar un femer.  
No obstant això, si bé és cert que la gestió habitual de l'explotació suposa la retirada de la gallinassa directament des de l'interior de les naus, es va requerir al promotor l'habilitació d'un femer, de dimensions i característiques adequades, per a depositar-hi la gallinassa en cas d'impossibilitat puntual de retirada.  
En documentació aportada posteriorment s'indica que l'activitat disposa de femer la presència del qual es constata en fotografia aèria. Es tracta d'una construcció rectangular amb estructura de pilars metàl·lics, coberta metàl·lica amb recollida d'aigües i tancament fins a coberta en tres de les seues cares, mentre que la frontal està oberta per a l'entrada dels vehicles mecànics, i garanteix a més una ventilació suficient.  
  
El paviment està format per una solera de formigó en massa impermeable. L'alçària de l'estructura metàl·lica que suporta la coberta permet apilar la gallinassa fins als 4 metres, segons el talús natural de l'apilament.  
Les característiques del femer són adequades per a aquest ús, amb l'excepció que es requereix dotar de cert pendent la solera cap a la part inferior, on ha de situar-se una arqueta estanca de lixiviats.  
No obstant això, les dimensions del femer són suficients per a acollir la gallinassa generada en un cicle de producció amb la capacitat actual de l'explotació, però no poden acollir la gallinassa generada en l'explotació ampliada, que passa de 84.000 a 163.000 places.  
En conseqüència, el titular haurà d'optar per:  
- Construir un altre femer, amb capacitat i característiques constructives equivalents a l'existent per a evitar la infiltració de lixiviats i la dispersió de gallinassa.  
- O bé, realitzar un maneig escalonat del bestiar de les diferents naus de l'explotació, amb la finalitat que el femer existent puga donar servei a tota l'explotació davant un eventual retard de la retirada pel gestor autoritzat.  
En tot cas, és inadmissible l'emmagatzematge, encara que siga temporal, de la gallinassa directament sobre el terreny.  
Amb les indicacions assenyalades, es considera justificada l'adequada gestió de la gallinassa.  
C) Cadàvers, residus de tractaments veterinaris i de buit sanitari i altres residus:  
- Cadàvers.  
El titular disposa de contracte de recollida de cadàvers amb l'Associació d'Usuaris de Casetes de Recollida de Cadàvers de Bestiar no Boví de la Província de Castelló, registre QH-12-769493-IR, per a la unitat de producció de l'explotació ES823751163689. En concret, l'explotació utilitza la caseta situada a Cabanes.  
Entre la documentació aportada inicialment, s'incloïa compromís d'inscripció en l'esmentada associació per a l'ampliació de l'activitat. No obstant això, el compromís al·ludia a una capacitat de l'explotació actual de 166.000 places de pollastres d'engreix, amb una capacitat resultant després de l'ampliació sol·licitada de 242.000 places.  
La disparitat entre les capacitats indicades en aquest compromís i les assenyalades en la resta de la documentació aportada es va interpretar que eren degudes al fet que el compromís incloïa, a més de la unitat productiva a la qual es refereix el present procediment, una altra unitat productiva, situada en la parcel·la 160 del polígon 5 de Vall d'Alba i que, segons els antecedents administratius disponibles en el Servei d'Avaluació d'Impacte Ambiental, correspon als mateixos titulars.  
Es va requerir al promotor que aportara un compromís de retirada de cadàvers específic per a l'explotació objecte d'avaluació ambiental, amb esment exprés de l'emplaçament i de les capacitats productives actual i després de l'ampliació.  
Després de l'aportació del certificat de compromís de retirada de cadàvers signat pel gerent de l'associació en els termes indicats, es considera acreditada la correcta gestió dels cadàvers de l'activitat.  
- Residus zoosanitaris.  
S'especifiquen els residus que es generen en l'explotació, i s'indica que s'emmagatzemen conforme a la seua naturalesa, i es retiren per gestor autoritzat. S'aporta compromís d'ampliació de contracte de retirada d'aquests residus per la gestora associació de criadors de porcí de Terol (ACRIPORTE).  
També en aquest cas el compromís al·ludeix a una capacitat final de l'explotació després de l'ampliació de 242.000 places de pollastres d'engreix.  
Després de l'aportació del certificat de compromís de retirada signat pel president de l'empresa gestora en què indica la ubicació de l'explotació i la seua capacitat productiva final, es considera acreditada la correcta gestió d'aquests residus.  
D) Aigües residuals sanitàries:  
L'explotació disposa d'una fossa sèptica de 1.000 l de capacitat, el contingut de la qual es retira periòdicament per camió cisterna per al seu abocament a EDAR.  
L'ampliació requereix la construcció d'una altra fossa sèptica de 1.000 l de capacitat. Durant el procediment d'avaluació s'ha tramitat l'autorització d'abocament a EDAR del contingut de la nova fossa.  
Tant l'EPSAR, com la Confederació Hidrogràfica del Xúquer, informen favorablement sobre l'ampliació de l'activitat.  
E) Afecció a la qualitat atmosfèrica:  
E-1) Emissió de gasos. Les principals emissions a l'atmosfera generades en l'explotació consisteixen en amoníac, òxid nitrós i metà procedents del maneig de la gallinassa.  
Així mateix, es produeixen emissions a l'atmosfera derivades del trànsit de vehicles i de la combustió per a la calefacció de les naus. Sense perjudici de la sol·licitud d'autorització d'emissions realitzada dins del procediment d'autorització ambiental integrada, s'haurà d'incloure en el programa de vigilància ambiental l'adequat manteniment de tota la maquinària i vehicles de l'activitat.  
D'altra banda, l'explotació produirà les olors pròpies d'aquest tipus d'activitat.  
E-2) Emissió de partícules en suspensió. En les explotacions avícoles es generen partícules en suspensió, procedents principalment del llit dels animals, del pinso i dels mateixos animals. Aquestes partícules poden transportar-se per l'aire i afectar la població i depositar-se sobre la vegetació.  
Les sitges d'emmagatzematge de pinso són tancades, així com el sistema de distribució, per la qual cosa les pèrdues en el procés no es consideren significatives. El focus major de dispersió de partícules és el transport de material per a la realització del llit dels animals i per a la retirada de la gallinassa. Els vehicles que realitzen aquests transports hauran de dur la càrrega coberta, amb la finalitat de minimitzar la dispersió de partícules.  
F) Sorolls i vibracions: els sorolls generats en l'explotació corresponen principalment als extractors per a la ventilació de les naus i als mateixos animals, així com, en finalitzar cada cicle de producció, la neteja de les naus.  
El projecte inclou un estudi acústic en el qual es justifica que a una distància de 56 m el nivell sonor generat per l'activitat és de 35 dB(A). Els habitatges més pròxims superen aqueixa distància. No obstant això, per a minimitzar la producció de sorolls, haurà de dur-se a terme un adequat manteniment de la maquinària, principalment dels extractors d'aire.  
G) Paisatge:  
El desenvolupament de l'activitat suposa la construcció de 2 naus addicionals i les instal·lacions corresponents, sitges, depòsit d'aigua (?). L'alçària dels elements és l'adequada al seu ús.  
L'estudi d'impacte assenyala, entre les mesures correctores, que la tanca metàl·lica i les edificacions es pintaran en tons verd mat, i que les sitges, depòsit d'aigua i depòsit de GLP es pintaran en tons verds, ocres o similars per a preservar l'harmonia visual.  
D'altra banda, es mantindran els ametlers de la zona oest de la parcel·la 102, de manera que continue actuant com a barrera visual natural. A més, es plantarà una tanca al llarg del perímetre interior de la tanca amb varietats adaptades a les condicions agroclimàtiques de la zona, amb una separació màxima de 5 m i una alçària entre 1,5-2 m. En el pressupost del pla de vigilància es concreta que l'espècie seleccionada és l'ametler, que es considera una elecció adequada d'espècie per a aquesta mesura.  
H) Afecció a patrimoni.  
En l'expedient administratiu remés inicialment pel Servei de Prevenció i Control Integrat de la Contaminació no constava l'informe vinculant de conformitat del projecte amb la normativa de protecció del patrimoni cultural establit en l'article 11 de la Llei 4/1998, d'11 de juny, de patrimoni cultural valencià.  
A requeriment del Servei d'Avaluació d'Impacte Ambiental, el promotor va realitzar els tràmits pertinents. Amb la remissió de l'informe favorable emés per l'òrgan competent, es considera que l'actuació no tindrà efectes negatius sobre el patrimoni.  
4t. L'estudi d'impacte ambiental del projecte inclou un programa de vigilància ambiental en el qual es preveu tant la fase d'obres com la fase de funcionament de l'activitat i la fase d'abandó. Sense perjudici de les mesures considerades en aquest, s'ha d'incloure, de forma addicional:  
  
- El control del transport del jaç i de la gallinassa en camions coberts.  
- El control periòdic de les malles gabials de les finestres.  
- El manteniment i control de l'estat de les fosses sèptiques.  
- El manteniment, control de l'estat i, si escau, reposició de falles de la vegetació de la zona oest i de la tanca disposada com a pantalla visual.  
5é. Manteniment.  
Dins del programa de vigilància ambiental ha d'incloure's un protocol de manteniment de la maquinària i instal·lacions de l'explotació a fi d'optimitzar el seu rendiment, en particular referent a la combustió per a la calefacció de naus, fugides de fluids i emissions de sorolls.  
  
En tot cas, la maquinària i instal·lacions hauran de superar les inspeccions tècniques preceptives d'acord amb la legislació sectorial corresponent.  
  
Consideracions jurídiques  
El projecte examinat constitueix, segons el que es preveu en l'apartat 2n de l'epígraf 1.a, de l'annex I, de la Llei 21/2013, de 9 de desembre, d'avaluació ambiental, un dels supòsits fàctics en els quals resulta preceptiu sotmetre l'activitat al tràmit d'avaluació d'impacte ambiental ordinària, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.1.c de la llei esmentada.  
L'expedient ha observat els tràmits previstos en la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 5 de la Llei 21/2013, de 9 de desembre, d'avaluació ambiental, atribueix a l'òrgan ambiental la competència en l'anàlisi tècnica dels expedients d'avaluació ambiental i en la formulació de les declaracions d'impacte ambiental dels projectes sotmesos a aquesta.  
  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (modificat pel Decret 80/2016 i el Decret 73/2017, tots dos del Consell), atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Declaració d'impacte ambiental  
  
Primer  
Estimar acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte d'ampliació d'explotació avícola d'engreix, promogut per Avicenvall Coop. V., que se situarà en les parcel·les 102, 220 i 221 del polígon 7 del terme municipal de Vall d'Alba (Castelló), amb una capacitat productiva després de l'ampliació de 163.200 places, sempre que es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació aportada, així com els condicionants del punt segon de la present resolució.  
  
  
  
Segon  
1. Es modificarà el femer existent en l'explotació, dotant la solera de lleuger pendent cap a la part no oberta. Disposarà d'una basseta estanca de lixiviats el contingut de la qual retirarà periòdicament el gestor Sandach.  
El titular haurà d'optar per:  
- Construir un altre femer, amb capacitat i característiques constructives equivalents a l'existent per a evitar la infiltració de lixiviats i la dispersió de gallinassa.  
- O bé, realitzar un maneig escalonat del bestiar de les diferents naus de l'explotació. En aquest cas, haurà d'aportar compromís responsable a l'òrgan substantiu.  
En cap cas s'admetrà la permanència de la gallinassa directament sobre el terreny.  
2. Es mantindrà, almenys, la meitat de la superfície total de les 3 parcel·les lliure de tota construcció, vial (?) i respectant l'ús agrari previ, si és el cas retirant part de la formigonada per a replantar ametler.  
  
3. Per al compliment dels requisits establits per la Confederació Hidrogràfica del Xúquer i de l'EPSAR:  
3.1. L'expedient d'autorització haurà d'incloure els certificats d'impermeabilitat i estanquitat de les dues fosses sèptiques de l'explotació, així com els comunicats de retirada i acceptació del gestor autoritzat.  
3.2. La qualitat dels abocaments de l'empresa en EDAR haurà de garantir el compliment de l'article 8 del Reial decret 509/1996 i les ordenances municipals d'abocament aplicables, i no haurà d'impedir el compliment dels objectius de qualitat fixats en l'autorització d'abocament a DPH emesa per la CH per a l'EDAR.  
3.3. L'empresa haurà de presentar en EPSAR la documentació requerida per a obtindre la corresponent autorització d'abocament directe a EDAR.  
4. Sin perjudici dels controls previstos en el programa de vigilància ambiental, s'inclourà en aquest:  
1. Comprovació que els camions que transporten el material per al jaç, i els que retiren la gallinassa, porten la seua càrrega coberta.  
2. Control periòdic de les malles gabials de les finestres.  
3. Manteniment i control de les fosses sèptiques per a assegurar la seua impermeabilitat al llarg del temps.  
4. Manteniment, control de l'estat i, si escau, reposició de falles de la vegetació de la zona oest i de la tanca disposada com a pantalla visual.  
El programa de vigilància ambiental inclourà, així mateix, un protocol de manteniment de la maquinària i instal·lacions de l'explotació.  
5. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de comunicar-se a l'òrgan ambiental competent, que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets estimen pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013, de 9 de desembre, d'avaluació ambiental.  
  
València, 25 de gener de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 7 de març de 2019.- El director general de Medi Natural i d'Avaluació Ambiental: Antoni Marzo i Pastor.